Kamu bisa jelasin ke aku soal Silat Cimandé dalam bahasa sunda?

Silat Cimandé nyaéta salah sahiji aliran penca silat pangkolotna nu geus nagalahirkeun rupa-rupa paguron silat di Indonésia, jeung ogé di mancanagara. Loba vérsi anu medar ngeunaan ngadegna ieu penca silat. Sakumna komunitas Maénpo Cimandé mupakat ngeunaan saha nu nimukeun Maénpo Cimandé, nu ngarah ka Abah Khaér (aya ogé nu nulis Abah Kahér, Kahir, Kaér, jrrd.). Tapi anu jadi padungdengan téh ti mana asalna Abah Khaér jeung ti mana manéhna diajar Ménpo. Nurutkeun Bapak Rifai (Guru Penca Silat Cimande Panca Sakti di Jakarta taun 1993), penca silat aliran Cimande mimitina diciptakeun ku saurang Kyai nu ngaranna Mbah Kahir Mbah Kahir nyaéta saurang jawara penca silat anu dipigandrung. Dina pertengahan abad ka-18 (kira-kira taun 1760), Mbah Kahir mimiti ngawanohkeun ka murid-muridna jurus silat. Ku kituna, manéhna dianggap minangka guru mimiti silat Cimande. Pahlawan Batawi nyaéta Si Pitung dipercaya ogé asalna tina aliran paguron silat ieu. Mbah Kahir ogé miboga murid nu ngaranna Mbah Datuk jeung Mbah Jago ti Sumatra Barat. Tuluy duanana nyebarkeun silat Cimande di tempat asalna. Ku kituna bisa disebutkeun yén penca silat Cimande nyaéta dulur kolot ti Silek Minang anu asalna ti Sumatra Kulon.